**ՔՐԻՍՏՈՍՆ ՈՒ ԹԱԳԱՎԵՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի թագավեր ա ըլմ, սա շատ արդար դատ կտրող ա ըլմ, ինչքան դատ ա ըլմ, սրան են կանչմ, կտրըմ ա։ Սրա անմը հասնըմ ա միչ Քրիստոսին։

Քրիստոսը ասըմ ա.— Ես գնալ տեմ նրա կուշտը, մի հենց բան անիլ տեմ, վեր տենամ վենց ա կարըմ արդար դատ կտրի։

Ջորուն նստըմ ա ու ճամփա ընկնըմ, գնըմ էդ թագավերի կուշտը. մի գեղով անց կենալիս տենըմ ա մի պառավ կովը կթըմ ա, սա դրա հորթին խաչակնքըմ ա դառձնըմ իշի քուռակ ու գցըմ ջորու եդնա տանըմ։

Էս պառավը ընգնըմ ա եդնեն ու կանչըմ.— Վարդապետ ջան, ֆերթս տանիլ մի, ֆերթս խի ես տանըմ։

Խեխչ պառավը շա՞տ ա գիդըմ, թե սա Քրիստոսն ա, վեր հասնըմ ա եդնեն, կռնիցը փռնըմ ա, ասըմ ա.— Ի՞նչ ֆերթ, էս իմ քուռակն ա։

Քրիստոսը գալիս ա թագավերի կուշտը, տհենց էլ ջորու վրա, քուռակն էլ եդնեն։

Ասըմ ա.— Թագավերը ապրած կենա, էս վարդապետը ֆերթս վեր ա կալել, տալիս չի։

Թագավերը ասըմ ա.— հի" ես էդ պառավի ֆերթը խլել։

Ասըմ ա.— Էդ իմ ջորու քուռակն ա, պառավի ֆերթը չի։

Թագավերը ձեն չի հանըմ, գլուխը կախ ա անըմ ու տազ անըմ։

Քրիստոսը ասըմ ա.— Հը, ի՞նչ ես մտածըմ, դե կտրի է մեր դատը։

Թագավերը ասըմ ա.— Ես հըմի քու դատի մասին չեմ մտածըմ։

Քրիստոսը ասըմ ա.— Բա ընչի՞ մասին ես մտածըմ։

Ասըմ ա.— Էն մասին եմ մտածըմ, որ Սև ծովիցը ձկները դուրս են եկել էն ըշխարի արտերը ըրածըմ են, սովը ընգնիլ տի էն ժողովըրդի մեջը, մտածըմ եմ, թե ի՞նչ անեմ, վեր նրանց փրկեմ։

Քրիստոսը ասըմ ա.— Բա ձուկը արտը կարածի՞, խի՞ ես տհե բան ասըմ։

Թագավերը ասըմ ա.— Բա ջորուն քուռակ կլի, դու խի՞ ես տհե բան ասըմ։

Քրիստոսը ասըմ ա.— Ախպեր, հալալ ա քեզ։

Նորից խաչակնքըմ ա քուռակին, պռավի հորթը տալիս ա իրան։ Ասըմ ա.— Առ, գնա՛։